***Hankelepingu projekt***

**TÖÖVÕTULEPING nr [Sisesta number]**

(hiliseima digitaalallkirja kuupäev)

**Riigimetsa Majandamise Keskus**, edaspidi **tellija,** keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**, sõlmisid käesoleva lepingu, edaspidi **leping,** alljärgnevas:

1. **Üldsätted**
   1. Leping on sõlmitud avatud hankemenetluse „**Lõuna-Saaremaa rannikujärvede kalanduslik eeluuring**” (viitenumber 291832, DHS 1-47.3358) (edaspidi riigihange) tulemusena
   2. Lepingu lahutamatuteks osadeks on riigihanke alusdokumendid (edaspidi hanke alusdokumendid), töövõtja pakkumus, pooltevahelised kirjalikud teated ning lepingu muudatused ja lisad (vajadusel loetelu täiendada).
   3. Lepingul on selle sõlmimise hetkel järgmised lisad:
      1. Lisa 1 – Tehniline kirjeldus
2. **Lepingu objekt**
   1. Töövõtja koostab vastavalt riigihanke alusdokumentides esitatud tingimustele ja edukaks tunnistatud pakkumusele **Lõuna-Saaremaa rannikujärvede kalandusliku eeluuringu** (edaspidi töö).
   2. Tööd teostatakse vastavalt lisale 1 tehniline kirjeldus.
   3. Töövõtja teostab lisaks lepingus, hanke alusdokumentides ja pakkumuses sätestatud töödele ja tegevustele kõiki tegevusi, mis on vajalikud lepingu dokumentides nimetatud eesmärkide saavutamiseks ning mis on tavapärased sellist liiki tööde puhul.
   4. Töö rahastaja: Euroopa Merendus-, Kalandus- ja Vesiviljelusfond, rakenduskava 2021-2027, meede F1.6.1: Kalade kudemistingimuste parendamise toetus.
   5. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima tellijat töö tegemise käigus tekkinud probleemidest ning nõutama tellija juhiseid ja informatsiooni.
   6. Pooled on kohustatud teavitama teist poolt viivitamatult asjaoludest, mis takistavad või võivad takistada kohustuse nõuetekohast ja õigeaegset täitmist.
3. **Lepingu maksumus ja tasumise tingimused**
   1. Lepingu maksumus on ……….. eurot (lisandub käibemaks). Tellija tasub töövõtjale tehtud töö eest järgnevalt:
      1. **vahearuande esitamisel ja tellija poolt vastuvõtmisel 40% lepingu maksumusest, mis on** ……….. eurot (lisandub käibemaks);
      2. **lõpparuande esitamisel ja tellija poolt vastuvõtmisel 60% lepingu maksumusest, mis on** \_\_\_\_\_ eurot (lisandub käibemaks).
   2. Lepingu maksumus sisaldab nõuetekohase ja kvaliteetse töö tegemiseks kõiki vajalikke kulusid. Tellija tasub töö eest peale üleandmise-vastuvõtmise akti allkirjastamist ja selle alusel esitatud arve saamist.
   3. Töövõtja esitab tellijale arve e-arvena. Arvele tuleb märkida riigihanke viitenumber ………... Arvel peab viitama projektile………………., rahastamislepingu numbrile……………….. Arve maksetähtaeg peab olema vähemalt 14 (neliteist) päeva arve esitamisest.
   4. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja
   5. Töövõtja, kes ei ole registreeritud Eestis, saab arve esitada e-arvena üle-euroopalise elektrooniliste dokumentide ja e-arvelduse võrgustiku PEPPOL kaudu või PDF-vormingus tellija e-posti aadressile [arved@rmk.ee](mailto:arved@rmk.ee).
   6. Tellija tasub arvel oleva summa arvel näidatud pangakontole 14 (neljateist) päeva jooksul töövõtja poolt arve väljastamise kuupäevast.
4. **Tööde tähtajad, töö üleandmine ja vastuvõtmine**
   1. Leping sõlmitakse tähtajaga 21 kuud lepingu sõlmimisest.
   2. Töövõtja alustab tööde teostamist pärast lepingu sõlmimist.
   3. Vahearuande esitamise tähtaeg on ………... (9 kuud lepingu sõlmimisest)
   4. Lõpparuande esitamise tähtaeg on ………... (20 kuud lepingu sõlmimisest).
5. **Töö üleandmine ja vastuvõtmine**
   1. Töövõtja esitab valmis töö tellijale ülevaatamiseks. Tellija on kohustatud töö üleandmisel selle viivitamata üle vaatama.
   2. Töö vastuvõtmisel vormistavad pooled töö üleandmise-vastuvõtmise akti, milles on märgitud teostatud tööde loetelu ning millele kirju­tavad alla poolte esindajad.
   3. Tellijal on õigus keelduda töö vastuvõtmisest, kui see ei vasta lepingus, hanke alusdokumentides ja/või pakkumuses sätestatule. Tellija esitab töövõtjale oma pretensioonid, edaspidi vastuväited, seoses töö mittevastavusega lepingule ja/või teeb töö osas parandusettepanekud 10 (kümne) tööpäeva jooksul arvates töö üleandmisest töövõtja poolt.
   4. Tellija määrab töö üleandmisel ilmnenud puuduste kõrvaldamiseks tähtaja.
      1. Pretensioonis fikseeritakse töös ilmnenud puudused ja määratakse tähtaeg puuduste kõrvaldamiseks. Tellija võib nõuda puudustega töö parandamist või uue töö tegemist, kui sellega ei põhjustata töövõtjale ebamõistlikke kulusid või põhjendamatuid ebamugavusi. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
      2. Tellijal ei ole õigust esitada pretensiooni, kui puudused töö kvaliteedis olid tingitud tellija poolt antud materjali või juhiste ebasobivusest või puudustest eeltöödes ning töövõtja oli tellijat sellest teavitanud vastavalt lepingus sätestatule.
      3. Kui tellija keeldub tööd vastu võtmast, on töövõtjal õigus tellida töö vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui töö vastuvõtmisest keeldumine osutub ekspertiisi tulemusel põhjendamatuks, hüvitab tellija töövõtjale ekspertiisikulud. Kui ekspertiis kinnitab tööde mittevastavust, jäävad ekspertiisikulud töövõtja kanda.
   5. Töö loetakse tellija poolt vastu võetuks, kui tellija ei ole esitanud vastuväiteid punktis 4.7. nimetatud tähtaja jooksul.
   6. Juhul, kui tellija esitab oma vastuväited, peab töövõtja tegema töös vastavad parandu­sed tellija määratud tähtaja jooksul. Sellisel juhul loetakse töö vastu võetuks, kui töövõtja on teinud töös parandused ja tellijal ei ole enam vastuväiteid.
   7. Pärast töö vastuvõtmist tellija poolt on töövõtjal õigus lepinguga kokkulepitud tasule.
6. **Poolte õigused ja kohustused** 
   1. **Tellijal on õigus:**
      1. igal ajal esitada küsimusi ja saada vastuseid töö teostamise sisendite, väljundite, töö ajakava ja muude töö teostamist puudutavate asjaolude kohta;
      2. nõuda töövõtja meeskonnaliikme vahetust, kui lepingu täitmise käigus ilmneb, et tema pädevus ei ole piisav või tal puudub võimekus lepingut nõuetekohaselt täita.
   2. **Tellijal on kohustus:**
      1. anda täitjale kogu vajaminev dokumentatsioon ja teave töö teostamiseks;
      2. anda töövõtjale täiendavaid selgitusi ja/või informatsiooni tööga seotud küsimustes kolme tööpäeva jooksul, arvates töövõtja vastavasisulise kirjaliku pöördumise (sh pöördumine e-maili teel) kättesaamisest tellija poolt;
      3. tasuda nõuetekohaselt teostatud tööde eest vastavalt lepingule.
   3. **Täitjal on õigus:**
      1. saada tellijalt informatsiooni, dokumente ja teavet, mis on vajalik ja asjakohane lepingu täitmiseks;
      2. saada tellijalt tagasisidet töö käigu ja ajakava;
      3. saada tasu nõuetekohaselt teostatud tööde eest.
   4. **Täitjal on kohustus:**
      1. teostada töö tähtaegselt, kvaliteetselt, hankelepingus sätestatud tingimustel ja tähtaegadel ning lepingus kokkulepitud tasu eest;
      2. teha tööd vastavalt oma erialastele teadmistele, oskustele ja võimetele, kasutades lepingus sätestatud töö tegemisel tööjõudu, kelle koolitus, oskused ja kogemused vastavad teenuse ulatusele, iseloomule ja keerukusele;
      3. tagada, et töö teevad pakkumuses nimetatud isikud/meeskonnaliikmed vastavalt oma erialastele teadmistele, oskustele ja võimetele. Kui töö teostamise käigus tekib vajadus meeskonnaliikmete vahetuseks, peab töövõtja selle eelnevalt tellijaga kooskõlastama. Meeskonnaliikmete vahetumise korral peab olema tagatud, et tööd teostavad vähemalt samaväärse kvalifikatsiooni ja kogemusega isikud, kes olid nimetatud töövõtja pakkumuses.
      4. hankimd töö tegemiseks vajalikud materjalid;
      5. informeerida tellijat viivitamatult töö teostamise takistustest;
      6. esitada tellijale tööde kirjaliku dokumentatsiooni ja töö teostamise käigus kogutud andmed jm dokumentatsiooni ja teabe, kokkulepitud tähtaegadel ja korras;
      7. hoida konfidentsiaalsena töö teostamisel kogutud tellijat puudutavat informatsiooni, mis ei ole avalik teave.
7. **Autoriõigused** 
   1. Kui lepingu täitmise käigus luuakse autoriõigusega kaitstavaid teoseid, siis lähevad selliste teoste autori varalised õigused üle tellijale. Autori isiklike õiguste osas, mis on oma olemuselt üleantavad, annab töövõtja tellijale tagasivõtmatu ainulitsentsi, mis kehtib kogu autoriõiguste kehtivuse aja. Töövõtja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks.
   2. Töövõtja kohustub andma tellijale üle andmed kolmandate isikute intellektuaalse omandi õiguste kohta seoses talle tööde tegemise käigus üleantud materjalidega.
   3. Tellijal on pärast lepingu täitmise käigus loodud teose üleandmist õigus kasutada teost oma äranägemisel, sh otsustada tööde resultaatide avaldamise viis, kasutamise algusaeg ja tingimused, teha muudatusi, täiendusi ja parandusi nende pealkirjades või autorinime tähistuses, lisada tööde resultaatidele teiste isikute teoseid ja õigus vaidlustada tööde resultaatides, nende pealkirjades ja autorinime tähistuses tehtavaid moonutusi ning nende kohta antud kahjustavaid hinnanguid, ning nõuda tööde resultaatide kasutamise lõpetamist.
   4. Teose kasutamise viis ega territoorium ei ole piiratud, st seda võib kasutada mistahes viisil (ka internetikeskkonnas) ja kogu maailmas. Teose muudatuste puhul peab olema selgelt aru saada, et nende autoriks ei ole töövõtja. Kui see ei ole selge, peab tellija töövõtjat eelnevalt teavitama ning andma töövõtjale võimaluse nõuda oma nime eemaldamist töö tulemitelt.
   5. Töövõtjal ei ole ilma tellija eelneva kirjaliku nõusolekuta õigust lepingu täitmise käigus loodud teoseid või nende osasid kasutada.
   6. Kõik autoritasud ja litsentsitasud sisalduvad käesoleva lepingu eseme maksumuses
   7. Töövõtja kohustub talle töö eest maksmisele kuuluva tasu arvelt tasuma vajadusel kolmandatele isikutele töö teostamisega seotud autoritasud.
   8. Juhul kui tellija vastu esitatakse nõue tööde tegemisel toimunud autoriõiguste rikkumise tõttu, vastutab tellijale tekkinud kahju eest töövõtja.
8. **Poolte vastutus** 
   1. Kui üks pool rikub lepingut, võib teine pool kasutada kõiki seadusest tulenevaid õiguskaitsevahendeid ulatuses, milles ei ole lepingus teisiti kokku lepitud.
   2. Kui üks pool on lepingu rikkumisega tekitatud kahju teisele poolele või kolmandatele isikutele, on kahju kohustatud hüvitama selle tekitanud pool.
   3. Juhul, kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,1% lepingu kohaselt töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust.
   4. Tellijal on õigus nõuda alapunktis 8.3. sätestatud leppetrahvi tasumist ka aja eest, mil töövõtja teeb töös parandusi tulenevalt tellija vastuväidetest.
   5. Juhul, kui tellija viivitab töövõtjale tasu maksmisega üle kokkulepitud tähtaja, on töö­võtjal õigus nõuda viivist summas 0,1% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   6. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
   7. Leppetrahvid ja viivised tuleb tasuda 14 (neljateist) päeva jooksul vastava nõude saamisest.
   8. Tellija on õigus ühepoolselt tasaarveldada või kinni pidada töövõtja töötasu arvelt mistahes tellija nõuded töövõtja suhtes, sh leppetrahvi nõuded, viivised ja muudest puudustest või lepingu rikkumisest tulenevad nõuded.
   9. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
   10. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjustab poolest mitteolenev ja poole tahtele mittealluv ettenägematu olukord või sündmus (vääramatu jõud). Vääramatu jõu asjaoludest kohustuvad pooled viivitamatult kirjalikult teist poolt teavitama.
9. **Konfidentsiaalsus** 
   1. Pool kohustub lepingu kehtivuse ajal ja pärast lepingu lõppemist määramata tähtaja jooksul hoidma konfidentsiaalsena mistahes vormis ja andmekandjal teavet, mis on ühe poole poolt teisele poolele edastamise hetkel selgelt tähistatud kui konfidentsiaalne, samuti asutusesiseseks kasutamiseks tunnistatud teavet ja isikuandmeid.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele töövõtja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
   3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Töövõtja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
10. **Teadete edastamine**
    1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
    2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
    3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
11. **Poolte esindajad ja kontaktandmed**
    1. Poolte esindajad on:
       1. Tellija esindaja \_\_\_\_\_\_\_\_\_\_\_\_ nimi ­­­\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_.
       2. Töövõtja esindaja (vastutav isik/projektijuht) \_\_\_\_\_\_\_\_\_\_\_\_ nimi ­­­\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_.
       3. Töövõtja ihtüoloog \_\_\_\_\_\_\_\_\_\_\_\_ nimi ­­­\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_.
12. **Lepingu kehtivus, muutmine ja lõpetamine**
    1. Leping jõustub allkirjastamisest poolte poolt ja kehtib kuni ………………. . Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
    2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
    3. Pooled võivad lepingut muuta RHS § 123 lg 1 sätestatud tingimustel.
    4. Tellijal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajadus teenuse järele. Tellija teatab töövõtjale sellest kirjalikult ette vähemalt 30 kalendripäeva.
    5. Tellijal on õigus leping ühepoolselt üles öelda, kui töövõtjal puudub õigusaktides nõutud kehtiv tegevusluba teenuse osutamiseks.
13. **Lõppsätted** 
    1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
    2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
    3. Töövõtja on teadlik, et leping on avaliku teabe seaduses sätestatud ulatuses avalik.
    4. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks kohtule.
    5. Leping on allkirjastatud digitaalselt.
    6. Suhtlemine töövõtja ja tellija ning muude isikute vahel toimub eesti keeles. Juhul, kui töövõtja esindaja ei valda eesti keelt piisaval tasemel, peab töövõtja tagama omal kulul tõlgi olemasolu suuliseks ja kirjalikuks suhtlemiseks töövõtja ja muude isikute vahel. Tõlk peab olema kompetentne lepingu eseme tehnilise teksti tõlkimisel.

**Tellija Töövõtja**